CELEX: 62011CJ0119
Language: bg
Date: 2012-02-28 00:00:00
Title: Решение на Съда (седми състав) от 28 февруари 2012 г. # Европейска комисия срещу Френска република. # Неизпълнение на задължения от държава членка - Директива 2006/112/ЕО - Членове 99 и 110 - Данък върху добавената стойност - Намалена ставка - Прилагане на намалена ставка за приходите от входни билети за премиери на концерти в обекти, в които факултативно се предлага консумация по време на спектакъла. # Дело C-119/11.

Решение на Съда (седми състав) от 28 февруари 2012 г. — Комисия/Франция
      (Дело C‑119/11)
      „Неизпълнение на задължения от държава членка — Директива 2006/112/ЕО — Членове 99 и 110 — Данък върху добавената стойност — Намалена ставка — Прилагане на намалена ставка за приходите от входни билети за премиери на концерти в обекти, в които по желание се предлага
         консумация по време на спектакъла“
      
      Данъчни разпоредби — Хармонизиране на законодателствата — Данъци върху оборота — Обща система на данъка върху добавената стойност — Възможност за държавите членки да прилагат намалена ставка като преходна мярка — Въвеждане отново на намалена ставка от 2,10 % за приходите от входни билети за премиери на концерти в обекти, в които по
         желание се предлага консумация по време на спектакъла, след като за тези приходи вече се е прилагала по-висока ставка от 5 % — Недопустимост (членове 99 и 110 от Директива 2006/112 на Съвета) (вж. точки 30, 32 и 37 и диспозитива)
      
      Предмет
      
         
               Неизпълнение на задължения от държава членка — Нарушение на членове 99 и 110 от Директива 2006/112/ЕО на Съвета от 28 ноември
                  2006 година относно общата система на данъка върху добавената стойност (ОВ L 347, стр. 1; Специално издание на български език,
                  2007 г., глава 9, том 3, стр. 7) — Прилагане на намалена ставка на ДДС от 2,10 % за приходите от входни билети за премиери
                  на концерти в обекти, в които се предлага консумация по време на спектакъла — Забрана за разширяване на приложното поле на
                  първоначалните дерогации, след като обхватът им вече е бил ограничен
               
            Диспозитив
      
         
                  1)
               
               
                  
               
               
                  	Като прилага, считано от 1 януари 2007 г., ставка на ДДС от 2,10 % за приходите от входни билети за премиери на концерти в
                     обекти, в които по желание се предлага консумация по време на спектакъла, Френската република не изпълнява задълженията си
                     по членове 99 и 110 от Директива 2006/112/ЕО на Съвета от 28 ноември 2006 година относно общата система на данъка върху добавената
                     стойност.
                  
               
            
         
                  2)
               
               
                  
               
               
                  	Осъжда Френската република да заплати съдебните разноски.